মাইকেলেঞ্জেলো
মিকেলাঞ্জেলোর জন্ম হয় ১৪৭৫ খ্রিষ্টাব্দের ৬ মার্চ, জন্মস্থান ক্যাপ্রিসি, যা তাসকানি-র আরেজ্জো-র কাছাকাছি অবস্থিত। ক্যাপ্রিসির বর্তমান নাম ক্যাপ্রিসি মিকেলাঞ্জেলো। কয়েক প্রজন্ম ধরে তাঁর পূর্বপুরুষরা ফ্লোরেন্সে ক্ষুদ্র পরিসরে ব্যাংকিং করতেন। ব্যাংক সর্বস্বান্ত হবার কারণে তাঁর পিতা, লুদভিকো দি লিওনার্দো বুওনারোত্তি সিমোনি, কিছু সময়ের জন্য ছোট শহর ক্যাপ্রিসিতে সরকারি প্রশাসক হিসাবে দায়িত্ব পালনে আসেন, এবং এখানেই মিকেলাঞ্জেলোর জন্ম হয়। তাঁর মায়ের নাম ফ্রাঞ্চেসকা দি নেরি দেল মিনিয়াতো দি সিয়েনা। মিকেলাঞ্জেলোর জন্মের কয়েক মাস পরে তাঁর পরিবার ফ্লোরেন্সে ফিরে আসে, তার পরে সেখানেই তিনি বড় হয়ে ওঠেন। পরবর্তীতে তাঁর মায়ের ক্রমাগত অসুস্থতার সময়ে এবং মৃত্যুপরবর্তীকালে (১৪৮১, তখন মিকেলাঞ্জেলোর বয়স ৬ বছর) তিনি সেত্তিগনানো শহরে এক পাথর খোদাইকারীর পরিবারের সাথে বসবাস করেন। এই শহরে মিকেলাঞ্জেলোর পিতার মালিকানাধীন একটি মার্বেল খনি ও একটি ছোট খামার ছিল।
বারনার্দো ও’হিগিন্স
ও’হিগিন্স তার জীবের শুরুর বছরগুলো তার মায়ের পরিবারের সাথে মধ্য-দক্ষিনের চিলিতে কাটান এবং পরবর্তীতে তার পিতার ব্যবসায়িক অংশীদার আলবানো পরিবারের সাথে টালকাতে কাটান। ১৫ বছর বয়সে তার পিতা তাকে লিমাতে পাঠিয়ে দেন। তার পিতা অ্যাম্বোসিও তাকে অর্থনৈতিকভাবে ও তার লেখাপড়ায় সাহায্য করতেন কিন্তু তাদের দুজনের মধ্যে ব্যাক্তিগতভাবে কোন সাক্ষাত হয়নি। এটা অবশ্য জানা যায়নি কেন অ্যাম্ব্রোসিও ইসাবেলকে বিয়ে করেন নি। সেসময় উচ্চপদস্থ আমেরিকার অফিসারদের স্থানীয় মেয়ে বিয়ে করা নিষেধ ছিল কিন্তু বারনার্দোর জন্মের সময় তার পিতা জুনিয়র অফিসার ছিলেন। অবশ্য এটা মনে করা হয় যে, ইসাবেলের পরিবার তখন এই বিয়েতে তাদের কোন সুবিধা দেখতে পাননি। দুই বছর পর ইসাবেল তার বাবার বৃদ্ধ বন্ধু ডন ফেলিক্স রডরিগাজকে বিয়ে করেন। ১৮০১ সালে তার বাবার মৃত্যুর পূর্ব পর্যন্ত ও’হিগিন্স তার মায়ের শেষ নাম ব্যবহার করতেন।